एक्सपर्ट्स का कहना है कि सरकारी बैंकों की सेहत एक बड़ी चिंता है, जिसके लिए सरकार और आरबीआई मिलकर काम कर रहे हैं। बैंकों में एनपीए की समस्या तुरंत की नहीं, बल्कि पिछले 15 साल की है। हाल ही में नीरव मोदी समेत ऐसे कुछ मामले सामने भी आए हैं। बैंकों ने बड़े एनपीए की पहचान की है। बड़े एनपीए वाले अकाउंट को एनसीएलटी में रेफर किया गया है। इन पर आईबीसी के तहत मामला चलेगा। भूषण स्टील जैसे मामले रिजॉल्व भी हुए हैं। जैसे-जैसे मामले सामने आएंगे, बैंकों अपने फंसे हुए रकम की वसूली कर पाएंगे। वहीं, रीकैपिटलाइजेशन प्लान के तहत सरकारी बैंकों को 2.11 लाख करोड़ रुपए मिलने हैं, जिसकी शुरूआत हो चुकी है।